《东风齐着力 客中元旦》
清代·董元恺

柏子扳春，松枝饯腊，又是新年。韶华依旧，迢递滞云天。

记得故家庭院，欢令节、弟妹团圆。椒盘荐，殷勤纤手，列坐长筵。

回首各风烟。人不见、天涯椒景堪怜。异乡朋好，促膝话缠绵。

处处闾阎揖让，空赢得、尺素名传。无聊也，闲行坊曲，暗伫婵娟。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。